Sektor korporativnih komunikacija

Av. V. Holjevca 10

Zagreb 10002

Tel: 01 6450 406

Fax: 01 6452 406

**PRIOPĆENJE**

## INA sponzorira najveće natjecanje u ekstremnim sportovima u našoj regiji – Pannonian Challenge

* **Prva godina sponzorske suradnje Ine i natjecanja Pannonian Challenge**
* **Jedan od malobrojnih svjetskih festivala ekstremnih sportova koji objedinjuje BMX, skate, inline i MTB natjecanja**
* **Natjecanje traje od 7. do 11. lipnja**

**Osijek, 8. lipnja 2017. – Jučer je održana konferencija za medije povodom otvaranja najvećeg natjecanja u ekstremnim sportovima – Pannonian Challenge. Osamnaesto izdanje natjecanja Pannonian Challenge obilježit će dolazak svjetskih prvaka u BMX-u i rolama, preko 300 natjecatelja iz 35 zemalja svijeta te vrhunska zabava uz popularne bendove S.A.R.S., Let3, Bad Copy i mnoge druge.**

Natjecanje ima međunarodni značaj zbog velikog broja svjetski priznatih sportaša koji se svake godine natječu za titulu pobjednika, a također je jedno od malobrojnih svjetskih festivala ekstremnih sportova koji objedinjuje BMX, skate, inline i MTB natjecanja.

U sklopu obilježavanja sponzorske suradnje Ine i natjecanja Pannonian Challenge, pobjednicima skate natjecanja nagradu će uručiti g. Krešimir Pek, direktor Regije Osijek, treći dan događanja. G. Pek je tim povodom izjavio: *„INA podržava i promiče događanja vezana uz promicanje sporta i interesa mladih te nam je drago da zajedno s našim novim partnerom možemo podići adrenalin najvećim natjecanjem u ekstremnim sportovima u našoj regiji i tako doprinijeti razvoju lokalne zajednice Osijeka i Osječko-baranjske županije. Također, na ovaj način Hrvatska gradi svoj imidž destinacije s brojnim i raznolikim ponudama tijekom čitave godine, a manifestacije kao što su Pannonian Challenge imaju veliku promotivnu vrijednost za hrvatski turizam.“*

Zahvalivši na velikodušnoj potpori g. Jurica Barać, voditelj projekta Pannonian Challenge, rekao je: *„Veselimo se predstaviti punoljetno izdanje Pannonian Challengea zajedno s našim novim partnerom Inom. Drago nam je da je vratolomije svjetskih velemajstora, pozitivnu vibru mnoštva mladih, razvoj lokalne sportske te kulturne zajednice prepoznala i INA. Vidimo se u Osijeku!“*

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA, d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 495 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)